stanford-oval/wikipedia huggingface dataset:
Bryant Butler Brooks

| Bryant Butler Brooks |
| --- | --- |

 Wyomingin 7. kuvernööri
 2. tammikuuta 1905- 2. Tammikuuta 1911  
Edeltäjä:  Fenimore Chatterton
Seuraaja:  Joseph M. Carey
Henkilötiedot
Syntynyt: 5. helmikuuta 1861  Bernardston, Massachusetts
Kuollut: 8. joulukuuta 1944 (83 vuotta) Casper, Wyoming
Tiedot
Puolue:  Republikaanit
Bryant Butler Brooks (5. helmikuuta 1861 – 8. joulukuuta 1944) oli yhdysvaltalainen republikaanipoliitikko, liikemies, karjatilallinen ja kirjailija. Massachusettsissa syntynyt Brooks toimi Wyomingin seitsemäntenä kuvernöörinä vuosina 1905–1911
Brooks syntyi vuonna 1861 Bernardstonissa, Massachusettsissa ja muutti Wyomingin Big Muddyyn vuonna 1880, jossa aloitti liikemiehen uransa ja osallistui ensimmäistä kertaa politiikkaan.
Campagne (Dordogne)

Campagnen linna
Campagne on kunta Dordognen departementissa Akvitanian hallintoalueella Ranskassa. Kunnassa oli 310 asukasta vuoden 1999 väestönlaskennassa. Campagnen pinta-ala on 14 neliökilometriä.
Brian Johnson (pituushyppääjä)

Brian Johnson (s. 5. maaliskuuta 1980 Iowa, Louisiana) on yhdysvaltalainen pituushyppääjä.
Johnson voitti vuonna 2003 sisäratojen NCAA-mestaruuden pituushypyssä. Seuraavana vuonna hän karsiutui Budapestin sisäratojen MM-kisoissa tuloksella 765. Vuonna 2005 Johnson voitti Yhdysvaltain sisäratojen mestaruuden ja karsiutui Helsingin MM-kisoissa tuloksella 791. Seuraavana vuonna hän voitti Yhdysvaltain sisäratojen mestaruuden ja hyppäsi Moskovan sisäratojen MM-kisoissa seitsemänneksi. Samana vuonna hän voitti ulkoradoilla Yhdysvaltain-mestaruuden ja sijoittui yleisurheilun maailmancupissa kuudenneksi. Johnson oli IAAF:n yleisurheilufinaalissa 2007 toinen tuloksella 816. Hän karsiutui Pekingin olympialaisissa 2008 ja sijoittui yhdeksänneksi Berliinin MM-kilpailuissa 2009.
Ennätykset

100 metrin juoksu: 10,24 (2002)
200 metrin juoksu: 20,65 (2003)
Pituushyppy: 833 (2005)
Campagna di Roma

William Stanley Haseltinen maalaus Campagna di Romasta
Campagna di Roma, Rooman Kampanja, it. campagna romana tai Campagna, on Rooman ympäristössä oleva kumpuileva mäkimaa, joka yltää Civitavecchiasta Pontisiin soihin. Joskus nimi viittaa pelkästään via Appian molemmilla puolilla olevaan puuttomaan tasankoon. Alueella on runsaasti roomalaisia hautamuistomerkkejä ja vesijohtojen (akvedukti) jäännöksiä.
Antiikin Rooman aikaan siellä oli kukoistavia yhdyskuntia, ja se oli suosittua kesänviettoaluetta, mutta se autioitui keisariajan lopulta alkaen. Vasta 1800-luvulla sitä alettiin jälleen asuttaa, ja asuttaminen vietiin loppuun 1930-luvulla.
Pallohuoneen vala

Pallohuoneen vala, Jacques-Louis Davidin maalaus vuodelta 1791.
Pallohuoneen vala, Léopold Moricen tekemä pronssireliefi vuonna 1883 valmistuneessa tasavallan monumentissa Pariisin Place de la Républiquella.
Pallohuoneen vala (ransk. Serment du Jeu de Paume) oli Ranskan kansalliskokoukseksi julistautuneiden porvarissäädyn edustajien 20. kesäkuuta 1789 vannoma vala, jonka mukaan kokous ei hajaantuisi ennen kuin se olisi saanut säädettyä Ranskalle uuden perustuslain. Kyseessä oli eräs Ranskan suuren vallankumouksen alkuvaiheen merkittävistä ja käänteentekevistä tapahtumista.
Taidemaalari Jacques-Louis David luonnosteli tapahtumasta myöhemmin kuuluisan maalauksen, joka ei tosin valmistunut.
Tapahtumat

Kuningas Ludvig XVI:n koollekutsuman Ranskan säätyjen yleiskokouksen porvarissääty eli niin sanottu kolmas sääty oli 17. kesäkuuta julistanut itsensä kansalliskokoukseksi. Tämä tehtiin, jotteivät vanhoilliset aatelis- ja pappissääty voisi jarruttaa uudistusten toteuttamista. Kun kolmannen säädyn edustajat kolme päivää myöhemmin havaitsivat kokoontumistilansa Versaillesissa suljetuiksi, he pelkäsivät kuninkaan yrittävän hajottaa kansalliskokouksen ja päättivät varmistaa ettei näin tapahtuisi. Edustajat kokoontuivat siksi läheisessä Versaillesin tennishallissa (ransk. salle du jeu de paume) ja vannoivat valan, että kansalliskokous ei hajaantuisi ennen kuin Ranskalla olisi kirjoitettu perustuslaki. Tilaisuutta johti Jean Sylvain Bailly.
Valaa vastusti ainoastaan yksi läsnä olleista, Castelnaudaryn edustaja Joseph Martin-Dauch.
Ludvig XVI joutui lopulta antamaan periksi ja tunnustamaan kolmannen säädyn aseman kansalliskokouksena. Hän neuvoi 27. kesäkuuta aatelin ja papiston edustajia liittymään siihen. Perustuslaki valmistui vuonna 1791.
Valan teksti

Kokous hyväksyi aluksi seuraavan päätöksen:
»Kansalliskokous päättää, ottaen huomioon tehtävänsä laatia kuningaskuntaan perustuslaki, palauttaa julkisen järjestyksen ja säilyttää voimassa monarkian todelliset perusteet, ja että mikään ei voi estää sitä jatkamasta neuvonpitoaan missä se sitten pakotetaankaan kokoontumaan, ja että lisäksi kaikkialla missä tahansa sen jäsenet ovat koolla, on kansalliskokous.»
»Päätetään, että kaikki tämän kokouksen jäsenet vannovat välittömästi juhlallisen valan, että he eivät hajaannu, ja kokoontuvat kaikkialla, missä olosuhteet sitä vaativat, kunnes kuningaskunnan valtiosääntö on luotu ja saatu pysyvälle perustalle, ja että tämän valan vannomisen jälkeen kaikki jäsenet ja jokainen yksitellen vahvistavat allekirjoituksellaan tämän horjumattoman päätöksen.»
Bailly ja kokouksen sihteerit vannoivat valan ensimmäisinä seuraavan kaavan mukaisesti:
»Me vannomme, ettemme koskaan eroa kansalliskokouksesta ja että kokoonnumme kaikkialla, missä olosuhteet sitä vaativat, kunnes kuningaskunnan valtiosääntö on laadittu ja saatu pysyvälle perustalle.»
Aiheesta muualla

Kuvia tai muita tiedostoja aiheesta Pallohuoneen vala Wikimedia Commonsissa
Allekirjoitukset
Brian Keith

Brian Keith elokuvan Pelipankin ryöstö trailerissa.
Brian Keith (14. marraskuuta 1921 – 24. kesäkuuta 1997) oli yhdysvaltalainen näyttelijä. Hän syntyi kahden näyttelijän, Robert Keithin ja Helena Shipmanin poikana New Jerseyn Bayonnessa ja teki elokuvadebyyttinsä itsekin jo vuonna 1924.
Keith oli Air Medalilla palkittu toisen maailmansodan veteraani.
Keith oli luonut pitkän uran jo ennen tähtirooliaan vuosina 1966–1971 näytetyssä Family Affair -sarjassa. Muita elokuvia, joissa hän esiintyi, ovat muiden muassa Tuuli ja leijona (1975) ja Meteori (1979). Hänellä oli rooli myös minisarjassa Kolmas maailmansota (1982). Näyttelijä oli vuosina 1967–1969 kolminkertainen Emmy-ehdokas Family Affairin ansiosta.
Keith oli kolmesti naimisissa ja hänellä oli sekä biologisia että adoptoituja lapsia. Hän teki itsemurhan Malibussa, Kaliforniassa 75-vuotiaana sairastettuaan emfyseemaa ja keuhkosyöpää. Kaksi kuukautta aiemmin oli tehnyt itsemurhan hänen tyttärensä, joka on haudattu hänen viereensä.
Aiheesta muualla

Brian Keith Internet Movie Databasessa. (englanniksi)
Bricherasio

| Bricherasio |
| --- | --- |

 Bricherasio
 Koordinaatit: 44°49′N, 7°18′E 
Valtio:  Italia
Alue:  Piemonte
Metropolikaupunki:  Torino
Korkeus:  400 m
Väkiluku:  4 585
Aikavyöhyke:  UTC+1
 – Kesäaika:  UTC+2
 
 http://www.comune.bricherasio.to.it 
Infobox OKVirheellinen NIMI-arvo: 
Bricherasio (piemonteksi Bricheras ) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 4 585 asukasta.
Bryce Rohde

Bryce Benno Rohde (12. syyskuuta 1923 – 26. tammikuuta 2016) oli australialaissyntyinen, Yhdysvaltoihin muuttanut jazzpianisti. Hän syntyi Hobartissa ja aloitti klassisen pianoharrastuksen 11-vuotiaana Adelaidessa. Parikymppisenä Benny Goodmanin ja Artie Shawin musiikkiin tutustuminen innoitti Rohden tekemään jazzsovituksia. Vuonna 1953 hän oli mukana perustamassa Australian Jazz Quartetia(/Quintetia), joka äänitti kymmenen albumia. Se kiersi laajasti Kanadassa ja Yhdysvalloissa muiden muassa Oscar Petersonin, Miles Davisin, Stan Getzin, Woody Hermanin, Count Basien, Art Blakeyn, George Shearingin ja Dave Brubeckin kanssa. Rohden yhteistyökumppaneihin kuului myös Bruce Cale.
Vuonna 1958 Rohde perusti Sydneyssä Bryce Rohde Quartetin. Hän asettui pysyvästi Yhdysvaltoihin vuonna 1965 ja asui sittemmin San Franciscossa. Hän jatkoi laajamittaista esiintymistä ja teki yli 60 alkuperäistä jazzsävellystä.
Brian Kemp

| Brian Kemp |
| --- | --- |

Georgian 83. kuvernööri
 14. tammikuuta 2019 –  
Varakuvernööri:  Geoff Duncan
Edeltäjä:  Nathan Deal
Georgian 27. Secretary of State
 8. tammikuuta 2010 – 8. marraskuuta 2018  
Kuvernööri:  Sonny Perdue Nathan Deal
Edeltäjä:  Karen Handel
Seuraaja:  Robyn Crittenden
Henkilötiedot
Syntynyt: 2. marraskuuta 1963 (ikä 60) Athens, Georgia, Yhdysvallat
Puoliso:  Marty Argo (vih. 1994)
Lapset:  3
Tiedot
Puolue:  republikaanit
Tutkinnot:  Georgian yliopisto
 Nimikirjoitus
Brian Porter Kemp (s. 2. marraskuuta 1963 Athens, Georgia, Yhdysvallat) on yhdysvaltalainen liikemies ja republikaanisen puolueen poliitikko. Hän on toiminut tammikuusta 2019 alkaen Georgian 83. kuvernöörinä. Kemp oli osavaltion Secretary of State vuosina 2010–2018. Tätä ennen hän oli Georgian senaatin jäsen.
Aiheesta muualla

Kuvia tai muita tiedostoja aiheesta Brian Kemp Wikimedia Commonsissa
Billboard

| Billboard |
| --- | --- |

 Billboardin kansi vuodelta 1896.
Lehtityyppi:  aikakauslehti
Aihealue:  musiikki
ISSN:  ISSN 0006-2510
Perustettu:  1894
Kotimaa:  Yhdysvallat
Kieli:  englanti
Aiheesta muualla
Kotisivu
Billboard on yhdysvaltalainen musiikkiteollisuuteen keskittynyt aikakauslehti. Lehti on tunnettu ylläpitämistään viikoittaisista suosituimpien singlejen ja albumien listoista.
Historia

Billboard perustettiin vuonna 1894. Aluksi lehdessä käsiteltiin lähinnä sirkushuveja, mutta vähitellen painopiste alkoi siirtyä yhä enemmän musiikkiin. Muut aiheet poistettiinkin lehdestä 1950-luvulla. Ensimmäinen musiikkilista ilmestyi 20. heinäkuuta 1940. Billboardin suosituin lista, Hot 100, joka yhdistää levymyynnin ja radiosoiton, on ilmestynyt vuodesta 1958.
Billboard on toimittanut myös radio-ohjelmaa, American Top 40, vuodesta 1970. Ohjelmassa soitetaan listan 40 korkeimmalla olevaa kappaletta käänteisessä järjestyksessä.
Nykyisin Billboardissa käsitellään koko viihdeteollisuutta DVD:istä musiikin lataukseen Internetistä.
Listat

Billboardin singlelistat ottavat huomioon myydyt levyt sekä kappaleen radiosoiton. Vuodesta 1998 lähtien singleä ei ole tarvinnut julkaista virallisesti, vaan jos jotakin kappaletta soitetaan radiossa tarpeeksi, voi se nousta listalle. Vuonna 2005 listoja muutettiin niin, että se ottaa nykyisin huomioon myös Internet-musiikkikauppojen, kuten iTunesin myymät kappaleet.
Billboardin listoja ovat:
Billboard Hot 100
Billboard 200
Hot Mainstream Rock Tracks
Alternative Songs
Top R&B/Hip-Hop Albums
Canadian Hot 100
Canadian Albums Chart
European Hot 100
Aiheesta muualla

Wikimedia Commonsissa on kuvia tai muita tiedostoja aiheesta .
Billboardin kotisivu (englanniksi)
Billboard-lehden vuosikerrat 1942-2008 Google Books -palvelussa (englanniksi)
British Airways i360

British Airways i360
British Airways i360 on 162-metrinen näkötorni Brightonin rannalla, lähellä West Pierin raunioita. Toimijan mukaan nimessä oleva ”i” tarkoittaa ”tietoa, innovaatiota ja eheyttä” (”intelligence, innovation ja integrity”). i360 avattiin 4. elokuuta 2016.
i360:n muotoili, suunnitteli, valmisti ja mainosti London Eyen vastuutiimi. British Airways i360 on maailman ensimmäinen pystysuora köysirata ja maailman korkein liikkuva näkötorni, ja tiimi odottaa tornin olevan Guinness World Records 2017 -kirjassa ”maailman ohuimpana korkeana tornina”.
Kehittäjät arvioivat, että i360 tuottaa yli 440 pysyvää työpaikkaa; 169 itse nähtävyydellä sekä muita matkailun lisäämiä työpaikkoja toisille kaupungin yrityksille. Ennustettu tornin kustannus on 46 miljoonaa puntaa, joista 36 miljoonaa on rahoitettu Brighton ja Hove kaupunginvaltuuston kautta. Vuonna 2014, jotkut paikalliset asukkaat käynnistivät vetoomuksen lainan estämiselle.
Aiemmin nimellä ”Brighton i360” tunnetun hankkeen tavoitteena on houkutella 739 314 maksavaa asiakasta vuosittain. Matkailijat maksavat sisäänpääsystä 15 puntaa ja asukkaat 7,50 puntaa. Tontin omistaja, West Pier Trust, toivoo, että onnistunut i360 johtaa historiallisen West Pierin jälleenrakentamiseen.
Liikkuvan näkötornin tekniikka

162-metrisen tornin 4150 tonnin perustus on valettu kalkkikivikallion päälle ja vahvistuksena on liki 200 tonnia terästä. Torni koostuu teräsosioista eli ”tölkeistä”. Rungossa on 17 yhteen pultattua teräsosiota, jotka on lisäksi suojattu sinkillä, alumiinilla ja maalilla. i360:n hissi on samalla sen näköalatasanne, joka nousee 138 metriin. Hissi on valmistettu kaksoistaivutetusta ja -pinnoitetusta, karkaistusta laminaattilasista. Siinä on ilmastointijärjestelmä, jonka avulla hissiin ei kerry kosteutta sateisellakaan säällä. Hissiin mahtuu 200 matkustajaa. Energiaa hissi kuluttaa noin yhden kilowattitunnin matkustajaa kohden, ja nostojärjestelmä kykenee varastoimaan energiaa: alastulosta saadaan puolet seuraavan nousun vaatimasta virrasta.
Kuvia

Tornin runkoa rakennetaan ja kootaan osioista kesäkuussa 2015.
Matkustajia odottamassa hissin kyytiin pääsyä.
Matkustajia hissin sisällä.
Näköalatorni Regency Squaren suunnalta nähtynä. Oikealla pilkottavat West Pierin rauniot.
BA i360 iltavalaistuksessa avajaispäivänä.
Aiheesta muualla

Kuvia tai muita tiedostoja aiheesta British Airways i360 Wikimedia Commonsissa
Bryce DeWitt

Bryce DeWitt (keskellä) kvanttigravitaatioseminaarissa Moskovassa vuonna 1990.
Bryce Seligman DeWitt (8. tammikuuta 1923 – 23. syyskuuta 2004) oli yhdysvaltalainen teoreettinen fyysikko, joka tunnetaan painovoimaa ja kenttäteorioita koskevista töistään.
DeWitt oli lahjakas opiskelija ja pääsi Harvardiin jo 16-vuotiaana. Sota keskeytti hänen opintonsa, mutta vuonna 1950 hän väitteli otsikolla “Quantization of the Gravitational Field.” Hän jatkoi tohtorintutkinnon jälkeisiä opintoja Princetonissa, ja pääsi John Wheelerin suosituksesta kenttäfysiikan laitoksen esimieheksi Pohjois-Carolinan yliopistoon Chapel Hillissä.
Ehkä tunnetuin DeWittin julkaisuista oli Wheelerin–DeWittin yhtälö, jonka hän muotoili yhdessä John Wheelerin kanssa. Yhtälö on Schrödingerin yhtälön vastine kvanttigravitaation alalla. Sitä käytetään paljon kvanttikosmologiassa. Sen mukaan  maailmankaikkeutta kuvaava aaltofunktio ei romahda koskaan.  Se tarkoittaa, että koko maailmankaikkeus kehittyy Schrödingerin yhtälön mukaisesti, sillä määritelmän mukaisesti se on eristetty järjestelmä, kuten Hugh Everett oli väitöskirjassaan hieman tätä aiemmin tuonut julki. Yhtälö, jota DeWitt kutsui alun perin nimellä Einsteinin–Schrödingerin yhtälö, liittää toisiinsa Einsteinin luoman suhteellisuusteorian ja kvanttimekaniikan, mikä onnistui jättämällä yhtälöstä aika pois.
Bryce Young

| Bryce Young |
| --- | --- |
 Young vuonna 2023
Henkilötiedot
Syntynyt: 25. heinäkuuta 2001 (ikä 23) Philadelphia, Pennsylvania
Amerikkalaisen jalkapallon pelaaja
Pituus:  178 cm
Paino:  93 kg
Pelipaikka:  Pelinrakentaja
Seura
Seura:  Carolina Panthers
Sarja:  NFL
NFL-varaus:  1., 2023 Carolina Panthers
Pääsarjaura:  –
Bryce Christopher Young (25. heinäkuuta 2001 Philadelphia, Pennsylvania) on yhdysvaltalainen amerikkalaisen jalkapallon pelaaja. Hänen pelipaikkansa on pelinrakentaja. Carolina Panthers varasi hänet vuoden 2023 varaustilaisuuden ensimmäisenä pelaajana.
Young pelasi yliopistotasolla Alabaman yliopistossa. Hän pelasi Alabamassa vuosina 2020–2022 34 ottelua, joissa heitti 8356 jaardia, 80 touchdownia ja 12 syötönkatkoa.
Brick Township

| Brick Township |
| --- | --- |
 Hurrikaani Sandyn vahingoittama talo Brick Townshipissä.

Valtio:  Yhdysvallat
Osavaltio:  New Jersey
Piirikunta:  Ocean
Pinta-ala:  
 – Kokonaispinta-ala:  83,44 km²
 – Josta vettä:  17,11 km² 
Väkiluku (2020):  73 620
 – Väestötiheys:  880 as./km²
Lempinimi::  Bricktown
 
 https://www.bricktownship.net 
Infobox OKVirheellinen NIMI-arvo: 
Brick Township on kunta (town) Yhdysvalloissa New Jerseyn osavaltiossa. Sen väkiluku oli 73 620 vuonna 2020. Kunta sijaitsee Oceanin piirikunnassa. Kunta perustettiin vuonna 1850.
Vuonna 2006 Brick Township sai "Amerikan turvallisimman kaupungin" tittelin. Tätä ennen kunta oli ollut kuuden vuoden ajan viiden turvallisimman kaupungin joukossa.
Väestö

Vuonna 2020 Brick Townshipin 73 620 asukkaasta valkoisia oli 83,1 %, mustia 3,1 %, aasialaisia 1,9 % ja alkuperäisasukkaita 0,4 %. Asukkaista 3,9 % kuului johonkin muuhun rotuun ja 7,6 % asukkaista kuului kahteen tai useampaan rotuun. 11,2 % asukkaista oli hispaanoja tai latinoja. Asukkaista 8,3 % oli syntynyt ulkomailla.
Aiheesta muualla

Kuvia tai muita tiedostoja aiheesta Brick Township Wikimedia Commonsissa
Bukchangin gwalliso-leiri

Bukchangin keskitysleiri eli gwalliso-leiri no. 18 (kor. 북창 제18호 관리소, Bukchang je 18-ho gwalliso) on yksi Pohjois-Korean poliittisista gwalliso-vankileireistä. Bukchangin leiri sijaitsee Taedongjoen rannalla; samaisen joen rannalla sijaitsee myös Gaecheonin gwalliso-leiri.
Pohjois-Korean gwalliso-vankileirit
Gaecheonin vankileiri (no. 14) · Yodeokin keskitysleiri (no. 15)  · Hwaseongin keskitysleiri (no. 16) · Bukchangin keskitysleiri (no. 18) · Hoeryeongin keskitysleiri (no. 22) · Cheongjinin keskitysleiri (no. 25)
Bryantin yliopisto

Chace Athletic Center, Bryantin yliopiston urheiluareena.
Bryantin yliopisto (engl. Bryant University) on yksityinen yliopisto Rhode Islandin Smithfieldissä, Yhdysvalloissa. Se perustettiin vuonna 1863 ja tunnettiin nimellä Bryant College vuoden 2004 elokuuhun saakka. Nykyisellä paikallaan oppilaitos on toiminut vuodesta 1971 lähtien. Siellä opiskelee noin 5 000 opiskelijaa.
Aiheesta muualla

Bryant Universityn verkkosivut
British American Tobacco

| British American Tobacco plc |
| --- | --- |

Yritysmuoto:  public limited company
Osake:  LSE: BATS NYSE: BTI
ISIN:  GB0002875804
Perustettu:  1902
Toimitusjohtaja:  Nicandro Durante
Puheenjohtaja:  Richard Burrows
Kotipaikka:  Lontoo, Yhdistynyt kuningaskunta
Toimiala:  tupakkateollisuus
Liikevaihto:   20 292 milj. £ (2017)
Liikevoitto:   6 476 milj. £ (2017)
Nettotulos:   37 704 milj. £ (2017)
Henkilöstö:   91 402 (keskim. 2017)
Kotisivu:  www.bat.com
Infobox OKVirheellinen NIMI-arvo: 
British American Tobacco plc eli BAT on maailman toiseksi suurin tupakkayhtiö, jonka kotipaikka sijaitsee Lontoossa. BAT:n historia ulottuu vuoteen 1902, jolloin brittiläinen Imperial Tobacco Company ja yhdysvaltalainen American Tobacco Company päättivät yhteisyrityksen perustamisesta.
Tuotemerkit

BAT:n kansainvälisiä brändejä ovat Dunhill, Kent, State Express 555, Rothmans, Peter Stuyvesant, Benson & Hedges, Winfield, John Player, Lucky Strike, Kool, Pall Mall ja Viceroy. Lisäksi BAT:llä on paikallisia brändejä, esimerkiksi Suomessa North State.
Aiheesta muualla

Wikimedia Commonsissa on kuvia tai muita tiedostoja aiheesta .
British American Tobacco (englanniksi)
BAT Finland
Blaž Gregorc

| Blaž Gregorc |
| --- | --- |

Henkilötiedot
Syntynyt: 18. tammikuuta 1990 (ikä 34) Jesenice, Slovenian ST, Jugoslavia
Kansalaisuus:   Slovenia
Jääkiekkoilija
Pelipaikka:  puolustaja
Maila:  vasen
Pituus:  190 cm
Paino:  94 kg
Seura
Seura:  HK Olimpija Ljubljana
Sarja:  ICE Hockey League
Pelaajaura
Pääsarjaura:  2006–
Aik. seurat:  HK MK Bled (KEL) Triglav Kranj (Slovenia) Södertälje SK (SEL/Allsv.) Växjö Lakers (Allsv.) Odense Bulldogs (Tanska) HC Pardubice (ČEL) HK Hradec Králové (ČEL) HC Sparta Praha (ČEL) HC Vítkovice (ČEL) Klagenfurter AC (ICEHL) EHC Linz (ICEHL) Augsburger Panther (DEL)
Blaž Gregorc (s. 18. tammikuuta 1990 Jesenice, Slovenian ST, Jugoslavia) on slovenialainen jääkiekkopuolustaja.
Ura > Seuraura

Gregorc on HK Bledin kasvatti. Hän pelasi joukkueessa ensimmäiset miesten pelinsä vain 15-vuotiaana Itävallan neljänneksi korkeimmalla sarjatasolla Kärntner Elite Ligassa kaudella 2005–2006. Kaudella 2006–2007 Gregorc pelasi Bledin lisäksi myös kolme ottelua Slovenian pääsarjajoukkue Triglav Kranj'ssa. Kaudeksi 2007–2008 hän siirtyi 17-vuotiaana Ruotsiin ja Södertälje SK:n junioreihin. Kaudella 2008–2009 Gregorc oli seuran J20-junioreiden tehokkain puolustaja tehoilla 9+14=23, joilla hän sijoittui koko J20 SuperElitin puolustajien pistepörssissä kymmenenneksi AIK IF:n Mikael Alban kanssa.
Kaudella 2009–2010 Gregorc debytoi Södertäljen Elitserien-joukkueessa, jossa tulokaskausi toi 30 runkosarjaottelussa kolme syöttöpistettä ja seitsemässä Kvalserien-ottelussa yhden maalin. Hän pelasi kauden aikana myös seitsemän ottelua lainalla HockeyAllsvenskanin Nyköpings Hockeyssa. Kaudella 2010–2011 Gregorc pelasi Elitserienissä 21 runkosarja- ja yhdeksän Kvalserien-ottelua tehden neljä syöttöpistettä. Södertälje putosi kauden päätteeksi Allsvenskaniin. Hän pelasi kauden aikana myös 16 ottelua lainalla Allsvenskan-joukkue Växjö Lakersissa. Kausi 2011–2012 toi sarjassa 42 runkosarjaottelussa yhdeksän syöttöpistettä.
Kaudeksi 2012–2013 Gregorc siirtyi vuoden mittaisella sopimuksella Tanskan AL-Bank Ligaenissa pelanneeseen Odense Bulldogsiin. Hän oli joukkueen tehokkain puolustaja tehoilla 6+17=23, joilla Gregorc jakoi koko sarjan puolustajien pistepörssin neljännen sijan Herning Blue Foxin Brent Davidsonin kanssa. Kaudella 2013–2014 hän jatkoi uraansa Tšekin Extraliga-joukkue HC Pardubicessa. Huhtikuussa 2014 Gregorc teki vuoden mittaisen jatkosopimuksen joukkueen kanssa. Kaudella 2015–2016 hän oli Petr Čáslavan ja Martin Štajnochin kanssa Pardubicen tehokkain puolustaja tehoilla 6+10=16.
Gregorc siirtyi kaudeksi 2016–2017 vuoden mittaisella sopimuksella jatkamaan Extraliga-uraansa HK Hradec Královén riveihin.
Ura > Maajoukkueura

Gregorc edusti Sloveniaa Sotšin olympiakisoissa 2014 sekä niiden karsinnoissa. Hän pelasi myös MM-kilpailuissa vuosina 2011, 2012, 2013, 2014, 2015 ja 2016. Noista vuosien 2011, 2013 ja 2015 turnaukset etenivät A-sarjassa. Vuosien 2012, 2014 ja 2016 IA-divisioonan turnaukset päättyivät kultaan.
Gregorc pelasi myös alle 20-vuotiaiden I-divisioonan MM-kilpailuissa vuosina 2008, 2009 ja 2010. Hän voitti A-lohkon pronssia vuosina 2008 ja 2010. Sekä vuoden 2009 että vuoden 2010 turnauksessa Gregorc palkittiin Slovenian parhaana pelaajana. Hän pelasi myös alle 18-vuotiaiden I-divisioonan MM-kilpailuissa vuosina 2006, 2007 ja 2008, joista kaksi ensimmäistä turnausta päättyi A-lohkon hopeaan. Vuoden 2007 turnauksessa Gregorc palkittiin myös parhaana puolustajana.
Campaign for Nuclear Disarmament

CND:n lippuja.
Campaign for Nuclear Disarmament (lyhenne CND) on ydinaseiden hävittämistä tavoittelevien paikallisten yhdistysten verkosto Yhdistyneessä kuningaskunnassa.
Historia

CND muodostettiin tammikuussa 1958  lordi Bertrand Russellin johdolla sen jälkeen, kun Macmillanin hallitus oli edellisenä vuonna aloittanut ydinaseohjelman. Se järjesti seuraavina vuosina joka pääsiäinen mielenosoitusmarssin Aldermastonin tutkimusasemalta Lontoon Trafalgar Squarelle. Mielenosoituksiin osallistui 100 000 ihmistä vuonna 1961.
Bohrin epäyhtälö

Bohrin epäyhtälö on kompleksilukuihin liittyvä epäyhtälö. Sen mukaan jos  z_{1} ja  z_{2} ovat kompleksilukuja ja  c positiivinen reaaliluku, on
Epäyhtälössä pätee yhtäsuuruus jos ja vain jos  z_{2}=cz_{1}.
Bukarestin yliopisto

Bukarestin yliopiston vaakuna
Bukarestin yliopiston päärakennus
Bukarestin yliopisto (romaniaksi Universitatea din București) on ruhtinas Alexandru Ioan Cuzan asetuksella heinäkuussa 1864 perustettu yliopisto Bukarestissa, Romaniassa.
Vuonna 2022 Bukarestin yliopistossa oli 19 tiedekuntaa, yli 34 000 opiskelijaa, 1 300 professoria, 500 tutkijaa ja 1 300 hallinnollista työntekijää. Bukarestin yliopistolla on lukuisia kumppanuuksia. Se kuuluu myös moniin yliopistojen kansallisiin, alueellisiin, eurooppalaisiin ja kansainvälisiin verkostoihin, kuten UNICA:an (Euroopan pääkaupunkien yliopistojen institutionaalinen verkosto) ja Euroopan yliopistoliittoon (EUA). Vuonna 2019 Bukarestin yliopistosta tuli osa CIVIS:tä, Eurooppalaista kansalaisyliopistoa.